**Κυριότερες νομοθετικές μεταρρυθμίσεις που τίθενται σε ισχύ**

**Απλοποίηση Διαδικασιών**

|  |  |
| --- | --- |
| **Νομοθετική μεταρρύθμιση** | **Χρονικός ορίζοντας εφαρμογής** |
| Απάλειψη του **κυμαινόμενου τέλους (0,6%)** επί του ονομαστικού κεφαλαίου κατά την **εγγραφή εταιρείας** με αποτέλεσμα τη **μείωση του κόστους εγγραφής εταιρείας**. Απώτερος σκοπός της εν λόγω νομοθετικής μεταρρύθμισης είναι η βελτίωση της ανταγωνιστικότητας της Κύπρου ως διεθνούς επιχειρηματικού κέντρου. | με τη δημοσίευση του νομοθετικού πακέτου στην Επίσημη Εφημερίδα (18/12/2018) |
| Απάλειψη του **κυμαινόμενου τέλους (0,6%)** επί της διαφοράς μετά από **αύξηση του ονομαστικού κεφαλαίου** εταιρείας, το οποίο αναμένεται να συμβάλει στην ανάκαμψη των επενδύσεων και την περαιτέρω ανάπτυξη των επιχειρήσεων. | με τη δημοσίευση του νομοθετικού πακέτου στην Επίσημη Εφημερίδα ( 18/12/2018) |
| Κάθε εταιρεία δύναται να έχει **ένα γραμματέα διορισμένο** ανά πάση στιγμή. Συνεπώς, εταιρεία (συμπεριλαμβανομένης και της αλλοδαπής εταιρείας) δε δύναται να διορίζει πέραν του ενός γραμματέα ούτε δύναται να έχει γραμματείς από κοινού. | με τη δημοσίευση του νομοθετικού πακέτου στην Επίσημη Εφημερίδα ( 18/12/2018) |
| Κατάργηση υποχρέωσης επισύναψης σύμβασης σε περίπτωση κατά την οποία η παραχώρηση μετοχών **ιδιωτικής** εταιρείας γίνεται με πληρωμή μερικώς ή ολικώς σε είδος (ΗΕ12). | με τη δημοσίευση του νομοθετικού πακέτου στην Επίσημη Εφημερίδα ( 18/12/2018) |
| **Κατάργηση υποχρέωσης επισύναψης** στην ετήσια έκθεση εταιρείας που είναι τράπεζα καταλόγου των ονομάτων των διάφορων περιοχών που διεξάγει εργασία. | με τη δημοσίευση του νομοθετικού πακέτου στην Επίσημη Εφημερίδα ( 18/12/2018) |
| Εκχώρηση της εξουσίας **παράλειψης/απάλειψης της λέξης λτδ στον Έφορο Εταιρειών (απάλειψη της εμπλοκής του ΥΕΕΒΤ στη διαδικασία).** | με την απόφαση του Υπουργικού Συμβουλίου στις 20 Ιουνίου 2018 |
| Απλοποίηση της διαδικασίας **καθορισμού των εντύπων διαμέσου διαμέσου διατάγματος Υπουργού** έναντι της δημιουργίας κανονισμών που κατατίθενται στη Βουλή των Αντιπροσώπων. | δεκαπέντε (15) ημέρες μετά τη δημοσίευση του νομοθετικού πακέτου στην Επίσημη Εφημερίδα (1/1/2019) |

**Διατήρηση επικαιροποιημένου μητρώου**

|  |  |
| --- | --- |
| **Νομοθετική μεταρρύθμιση** | **Χρονικός ορίζοντας εφαρμογής** |
| Εισαγωγή της **εξουσίας προς τον Έφορο Εταιρειών να διαγράφει** από το Μητρώο συνεταιρισμό ή εμπορική επωνυμία που παραλείπει να υποβάλλει τα απαιτούμενα με τον Νόμο έγγραφα μετά από 6 μήνες που του στάλθηκε ειδοποίηση προς συμμόρφωση. | με τη δημοσίευση του νομοθετικού πακέτου στην Επίσημη Εφημερίδα ( 18/12/2018) |
| Εισαγωγή πρόνοιας για τη **δυνατότητα του Δικαστηρίου** να δώσει **οδηγίες για επικαιροποίηση του μητρώου** το οποίο τηρείται από τον Έφορο Εταιρειών, καταβολή των οφειλόμενων τελών της εταιρείας προς τον Έφορο Εταιρειών και την καταβολή των εξόδων του εφόρου σχετικά με τη διαδικασία αποκατάστασης της εταιρείας στο μητρώο, κατά την έκδοση διατάγματος για επαναφορά της εταιρείας στο μητρώο του Εφόρου Εταιρειών. | με τη δημοσίευση του νομοθετικού πακέτου στην Επίσημη Εφημερίδα (18/12/2018) |
| **Επαναφορά** της εταιρείας μέσω διατάγματος δικαστηρίου από «**οποιονδήποτε που έχει υποστεί ζημιά»** από τις πράξεις της εταιρείας πριν τη διαγραφή της. | με τη δημοσίευση του νομοθετικού πακέτου στην Επίσημη Εφημερίδα ( 18/12/2018) |
| **Διαγραφή εταιρείας κατόπιν αίτησης συμβούλων** μόνο σε περίπτωση που η εταιρεία έχει εκπληρώσει τις υποχρεώσεις της οι οποίες προκύπτουν από τον περί Εταιρειών Νόμο. | με τη δημοσίευση του νομοθετικού πακέτου στην Επίσημη Εφημερίδα (18/12/2018) |
| Καθορισμός της **προθεσμίας** εντός της οποίας θα υποβάλλονται οι **αλλαγές** στην περίπτωση **αλλοδαπών εταιρειών** (15 ημέρες) και αφορά αλλαγές σε ιδρυτικό ή καταστατικό έγγραφο, συμβούλους ή γραμματέα, διεύθυνση τόπου εργασίας, στοιχεία προσώπων που εκπροσωπούν την εταιρεία ή/και αποδέχονται επίδοση. | με τη δημοσίευση του νομοθετικού πακέτου στην Επίσημη Εφημερίδα (18/12/2018) |